Rejser til Island ⇒ find billige rejsetilbud til Island
Forside»Rejsetilbud»Pakkerejser til Island
Klippeøen Island er en naturoplevelse af de virkelig store. Her finder man vulkaner, gejsere, grønne dale, vandfald og landskaber, der med deres forrevne klipper og endeløse ensomhed udgjorde et perfekt træningsområde for de første måneastronauter.
Men Island er også kultur og historie. En rejse til øen er en rejse tilbage til sagaernes tid, og således taler islændingene stadig det sprog, der dominerede Norden i vikingetiden. Udvalgte temarejser fra Island
Sortér rejser til Island efter tema
3 dages rejse til Island med Icelandair Fra kr.
8 dages rejse til Island med Vulkanrejser Fra kr.
5 dages rejse til Reykjavik med Icelandair Fra kr.
4 dages rejse til Island med Vulkanrejser Fra kr.
8 dages rejse til Island med Island ProTravel Fra kr.
5 dages rejse til Island med Island ProTravel Fra kr.
Børnenes Island - med lejebil
6 dages rejse til Island med Vulkanrejser Fra kr.
11 dages rejse til Island med Vulkanrejser Fra kr.
4 dages rejse til Island med Icelandair Fra kr.
Oplev Island med Fly & Drive
5 dages rejse til Island med Icelandair Fra kr.
7 dages rejse til Island med Island ProTravel Fra kr.
Klassisk weekend på Island
3 dages rejse til Island med Vulkanrejser Fra kr.
Billige flybilletter til Island, Kataloger om Island Island – den uimodståelige vulkanø
Island er hjemsted for en enestående natur, hvor du vil se det ene betagende syn efter det andet. Oplev også den helt særlige, kreative islandske kultur.
Island er kendt verden over for sin barske og alligevel utroligt indbydende natur med vandfald, vulkaner, gejsere, fjelde og en rå kyststrækning. I de islandske byer hersker der en hyggelig og meget kreativ atmosfære, hvor du kan besøge museer, høre live-musik og spise på lækre, lokale restauranter.
Sagaernes og den rå naturs Island
STORSLÅET: Der er noget næsten uvirkeligt over Island. Landet bevæger sig mellem en fjern fortid og nutiden. Island er sagaernes land, og myterne kombineret med vulkaner og gejsere er helt speciel.
Vulkanøen Island er på mange måder et land af ekstreme kontraster. Island er da også kendt som landet af ild og is, for det er hjemsted for nogle af de mest aktive vulkaner i verden og nogle af Europas største gletsjere. Ferie i Island er derfor oplagt, hvis man er interesseret i naturen og i geologi. Rejser til Island kan dog have mange andre temaer, for byen Reykjavik og de termiske bade har også en stor tiltrækningskraft.
Island i lys og mørke
Når man rejser til Island om sommeren, så har man næsten 24 solskinstimer i døgnet. Besøger man landet om vinteren, så er der til gengæld meget få timers lys om dagen. Sådan er Island et land af store kontraster.
Mange begynder deres ferie i Island i hovedstaden Reykjavik, der er en livlig, moderne by. I den kosmopolitiske by venter alle mulige oplevelser, og byen er en kontrast til de øde og mennesketomme vidder, der også er en del af Island.
Island er uløseligt forbundet med sagaerne, der fortæller historien fra de allerførste bosættere. Saga Museet i Reykjavik levendegør på den mest fantastiske måde historien, og museet er absolut et besøg værd.
Når man er i Reykjavik bør man også tage til Hallgrímskirkja, den fantastiske kirke, der er den højeste og lettest genkendelige bygning i landet.
Reykjavik har mange gode restauranter og er et shopping-mekka for turister, hvad enten de er kommet til Island for at opleve landet på en ferie, eller de er i Reykjavik på et stop-over på vej videre til USA. Samtidig har byen et absolut internationalt musikliv, et forrygende natteliv og god stil.
Under besøget i Reykjavik kan man efter de mange strabadser nyde livet i et udendørs spabad, der opvarmes af den geotermiske varme fra undergrunden.
Når man rejser til Island, så kommer man ikke uden om Den Blå Lagune. Det varme bad er verdenskendt og besøges af tusinder hvert år. Det varme vand er rigt på mineralerne svovl og silicium og har efter sigende en effekt på hudsygdomme. Vandet er i gennemsnit 37-39 grader varmt og føles livgivende, når man sænker sig ned i det.
Lagunen er ikke naturlig, men skabt af mennesker med vand fra det geotermiske kraftværk Svatsengi. Kraftværket genererer energi ved at bruge dampen fra den varme undergrund i turbinerne. Det overskydende bruges i lagunen, hvor alle gæster skal tage et brusebad, før de hopper i.
De store dyr
Det kolde Atlanterhav, der omkranser Island, er det perfekte sted for en hvalsafari. I havet er der et mangfoldigt liv, der er spisekammer for jordens største havpattedyr.
Sommermånederne er perfekte til en tur til havs, for at se på de fascinerende dyr.
Her i deres naturlige farvande trives de med hvidnæsede delfiner, marsvin, sæler, havfugle som søpapegøjer, suler, måger, havterne og en række andre. Der venter store naturoplevelser i havet rundt om Island. Tager man ud i vintermånederne vil man kunne se de snedækkede bjerge på land, solnedgange og måske endda nordlys.
De store attraktioner
Et af verdens smukkeste vandfald Gullfoss ligger i Island, og det er da også en af de allermest populære attraktioner, som de fleste turister vil se.
Island er, som navnet siger, landet af is. De smukke ishuler Skaftafell tiltrækker også stor opmærksomhed og giver et godt indtryk af naturens kræfter. I det nordlige Island, der er hjemsted for Iceland Winter Games, kan man dyrke sin interesse for skisport i et meget anderledes miljø, end de fleste er vant til.
Island har så mange store attraktioner, at mange turister tvinges til at vælge med hård hånd. Men Geysir-området med de mest aktive gejsere på hele Island kan det godt betale sig at prioritere. Her kan man ved Strokkur se de regelmæssige udbrud hvert femte minut. De enorme udladninger af kogende vand stiger mod himlen.
I den meget smukke Thingvellir park finder man et stykke af det historiske Island. Verdens ældste rigsdag, Altinget, blev grundlagt her i 900-tallet. Det er også i Thingvellir, at man kan se og få fornemmelsen af at være på den forkastning, der skiller den amerikanske og den europæiske kontinentalplade.
Island har en storladen natur og det ses eksempelvis også i Landmannalaugar, der er et naturområde præget af indlandsisen og vulkanudbrud. Det er Europas største vildmark og ligger på det islandske højland. God tur til skønne Island.
Centralisland
Islands højland er et enestående naturområde, der rummer det bedste af den islandske natur. Men samtidig er området også en fælde for den uforsigtige turist, der ikke kender den islandske naturs farefulde luner.
Gulfoss og Geysir
De brusende og dampende springkilder, eller gejsere som de kaldes, er indbegrebet af Islands forunderlige natur. Og i Geysir-området, der da også er en af Islands største turistattraktioner, findes de i rigt tal. Området rummer også det fascinerende kæmpevandfald Gullfoss.
Klippeøen Island ligger ensomt i Atlanterhavet midt mellem Europa og Amerika. Men tager man turen derop, vil man finde en ø, der ikke alene kan fremvise en ganske enestående natur, men også en spændende kultur og historie. 
Islands hovedstad Reykjavik udgør et godt alternativ til de turister, der trænger til en pusterum fra oplevelserne i naturen. Her er både kultur, historie, et spændende natteliv, og hvad man ellers kan forvente af en hovedstad, der godt nok hører til Europas mindste.